Hórska sadlička

Hórska sadlička (Alyssum montanum) je rostlina ze swójby křižnokwětnych rostlinow (Brasicaceae).

 Wopisanje 
Hórska sadlička je trajne zelo, kotrež docpěwa wysokosć wot 10 hač 20 cm. Rostlina na spódku wodrjewi.

Łopjena su lancetojte a docpěwaja dołhosć wot 2,5 cm.

Kćěje wot měrca hač meje. Złotožołte kćenja docpěwaja wulkosć wot něhdźe 5 mm a steja po 15 hač po 50 w kićach. Króna docpěwa dołhosć wot 4 hač 6 mm.

Płody su kulojte hač owalne, bóčnje wopłonjene, kosmate truki a docpěwaja dołhosć wot 3 hač 4 mm (4-6 mm). Wočinjeny płód ma ćeńku dźělensku sćěnu.

 Stejnišćo 
Rosće na słónčnych, skalnych suchich trawnikach, pěskowych trawnikach, nawěwach, a skałach. 

 Rozšěrjenje 
Rostlina je w srjedźnej a južnej Europje rozšěrjena.

 Podobna družina 
 Konaškojta sadlička (Alyssum alyssoides) ma něhdźe 3 mm wulke, blědźožołte, wubělowace kćenja.

 Noty 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 114  
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 254 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Křižnokwětne rostliny
Kategorija: Škitane rostliny